**TAIKOS SUTARTIS**

2014-10-22

\_\_\_\_\_\_\_\_\_\_\_\_\_\_\_

(vieta)

**Bronislovas Burgis,** gim. 1949-12-12**,** gyvenantis Tulpių g. 4A, Kaunas, atstovaujamas advokato Arūno Paukštės,veikiančio pagal atstovavimo sutartį (pridedama) (toliau – Pirmoji Šalis),

ir

**Nukentėjusioji Paulina Adžgauskaitė,** gim. 1997-08-02, atstovaujama įstatyminių atstovų Jolantos Adžgauskienės, gim. 1975-08-09 ir Virginijaus Adžgausko, gim. 1967-11-11**,** gyvenantys Saulėtekio g. 8, Pravieniškių I km., Kaišiadorių raj. (toliau – Antroji Šalis),

sudarė šią taikos sutartį (toliau – **„Sutartis“**).

1. **Sutarties dalykas**
   1. Šalys susitaiko dėl Bronislovo Burgio Paulinos Adžgauskaitės atžvilgiu naudotų neteisėtų veiksmų ir įsipareigoja laikytis žemiau nurodytų įsipareigojimų.
2. **Pirmosios Šalies pareiškimai ir įsipareigojimai**
   1. Bronislovas Burgis prisipažįsta, kad Paulinos Adžgauskaitės atžvilgiu naudojo psichinę prievartą ir už tai jos atsiprašo.
   2. Bronislovas Burgis įsipareigoja pasitraukti iš užimamų Kauno technologijos universiteto gimnazijos direktoriaus pareigų.
   3. Bronislovas Burgis įsipareigoja dėl kilusio konflikto pats ar per trečius asmenis nesiimti jokių veiksmų, siekiant pašalinti Pauliną Adžgauskaitę iš Kauno technologijos universiteto gimnazijos, taip pat įsipareigoja pats ir per trečius asmenis jos atžvilgiu nenaudoti psichologinio spaudimo.
3. **Antrosios Šalies pareiškimai įsipareigojimai**
   1. Antroji šalis patvirtina, kad priima Bronislovo Burgio atsiprašymą ir Šalys susitaiko.
   2. Antroji Šalis pareiškia, kad Bronislovas Burgis atlygino visą Paulinos Adžgauskaitės patirtą žalą.
   3. Antroji Šalis įsipareigoja pasirašyti Kauno apskrities VPK Nusikaltimų tyrimo valdybos SNTS prašymą nutraukti ikiteisminį tyrimą baudžiamojoje byloje Nr. 20-9-00842-14 ir Bronislovui Burgiui netaikyti jokių baudžiamojo poveikio priemonių, nes Šalys susitaikė, Bronislovas Burgis atsiprašė Paulinos Adžgauskaitės už jos atžvilgiu naudotus neteisėtus veiksmus bei atlygino patirtą žalą ir yra pagrindas konstatuoti, kad Bronislovas Burgis nedarys naujų nusikalstamų veikų.
   4. Antroji Šalis įsipareigoja raštu informuoti Vaiko teisių apsaugos tarnybą, Švietimo ir mokslo ministeriją, Kauno technologijos universitetą ir kitas institucijas ar asmenis, kuriems Antroji Šalis yra pateikusi skundus dėl Bronislovo Burgio veiksmų, apie tai, kad Šalys susitaikė ir Antroji Šalis pretenzijų Bronislovo Burgio atžvilgiu nebeturi.
   5. Paulina Adžgauskaitė atsiprašo Bronislovo Burgio už Kauno technologijos universiteto gimnazijos Moksleivių taisyklių 4 punkto, draudžiančio rūkyti, pažeidimą bei įsipareigoja ateityje griežtai laikytis minėtų taisyklių.
4. **Konfidencialumo įsipareigojimas**
   1. Šalys susitaria, kad šios Sutarties sąlygos yra konfidencialios. Nei viena Šalis neturi teisės atskleisti šios Sutarties sąlygų tretiesiems asmenims, neturėdama kitos Šalies išankstinio rašytinio sutikimo.
   2. Konfidencialumo įsipareigojimo pažeidimu nelaikomas Sutarties sąlygų atskleidimas (a) Šalių advokatams ar kitokiems profesionaliems teisiniams patarėjams, turintiems teisę teikti teisines konsultacijas, (b) Valstybinei mokesčių inspekcijai, jei tai reikalinga pajamų deklaravimo tikslais, (c) teisėsaugos institucijoms, tiriančioms baudžiamąją bylą Nr. 20-9-00842-14 bei (d) valstybinėms institucijoms ir asmenims, nagrinėjantiems Antrosios Šalies skundus, t.y. įskaitant, bet neapsiribojant, Vaiko teisių apsaugos tarnybą, Švietimo ir mokslo ministeriją, Kauno technologijos universitetą, jei tai būtina, nagrinėjant kilusį ginčą tarp Bronislovo Burgio ir Paulinos Adžgauskaitės. Konfidencialumo įsipareigojimo pažeidimu taip pat nelaikomas Sutarties sąlygų atskleidimas, kai tai būtina pagal Lietuvos Respublikos įstatymų ar kitų teisės aktų reikalavimus, tačiau Šalis, privalanti atskleisti Sutarties sąlygas pagal Lietuvos Respublikos teisės aktų reikalavimus, privalo raštu informuoti apie tai kitą Šalį ir atskleisti Sutarties sąlygas tik tiek, kiek tai yra neišvengiamai būtina. Šalys taip pat turi teisę atskleisti Sutarties sąlygas tokiu atveju, kai tokia teisė yra neabejotinai garantuojama Lietuvos Respublikos teisės aktų ir tai yra neišvengiamai būtina apginti Šalies teises ir teisėtus interesus.
   3. Šalys įsipareigoja tretiesiems asmenims įvykusio konflikto nekomentuoti.
   4. Šalys įsipareigoja be išankstinio rašytinio kitos Šalies sutikimo niekaip viešai nekomentuoti šioje Sutartyje nurodytų veiksmų, įvykių bei jų pasekmių.
5. **Kiti pareiškimai ir įsipareigojimai**
   1. Šalys patvirtina, kad su Sutarties sąlygomis susipažino, jos šalims yra aiškios, suprantamos ir priimtinos. Šalys pareiškia, kad šią Sutartį pasirašo savo laisvu apsisprendimu ir valia, be apgaulės, prievartos ar spaudimo, dėl kurio Šalys būtų priverstos sudaryti šią Sutartį. Šalys pareiškia, kad Sutartis sudaroma, nepažeidžiant ir neturint tikslo pažeisti Lietuvos Respublikos teisės aktų, jis sudaromas vadovaujantis sąžiningumo, protingumo ir teisingumo principais.
   2. Šalys pareiškia, kad dėl įvykusio konflikto pretenzijų viena kitai neturi ir ateityje neturės.
   3. Visi iš šios Sutarties kilę ginčai sprendžiami abipusių derybų būdu, pirmiausia kreipiantis į advokatą Arūną Paukštę. Nepavykus susitarti geranoriškai, ginčai sprendžiami Lietuvos Respublikos teisės aktų nustatyta tvarka.

PRIDEDAMA: Atstovavimo sutarties kopija.

1. **Šalių parašai:**

|  |  |
| --- | --- |
| **Pirmoji Šalis**  Bronislovo Burgio vardu ir interesais  advokatas Arūnas Paukštė | **Antroji Šalis**  Jolanta Adžgauskienė |
|  | Virginijus Adžgauskas |